

|  |
| --- |
| R E P U B L I K A H R V A T S K A  PRIMORSKO – GORANSKA ŽUPANIJA  OPĆINA PUNAT |
| **Povjerenstvo za provedbu oglasa** |
| KLASA: 112-03/19-01/2 |
| URBROJ: 2142-02-03/17-19-6 |
| Punat, 29. srpnja 2019. godine |

Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18) Povjerenstvo za provedbu oglasa za prijam u službu u Jedinstveni upravni odjel Općine Punat na radno mjesto viši stručni suradnik/ca za proračun i financije, na određeno vrijeme objavljuje

**POZIV**

**na prethodnu provjeru znanja i sposobnosti**

Na stranicama Hrvatskog zavoda za zapošljavanje, službenoj web stranici Općine Punat i oglasnoj ploči Općine Punat dana 15. srpnja 2019. godine objavljen je oglas za prijam u službu na određeno vrijeme, uz probni rad u trajanju od 2 mjeseca, za zamjenu zbog duže vrijeme odsutnog službenika, na radno mjesto viši stručni suradnik/ca za proračun i financije u Jedinstvenom upravnom odjelu Općine Punat.

Povjerenstvo je utvrdilo da pisanom testiranju mogu pristupiti 2 kandidata čije prijave su pravodobne, uredne i koje ispunjavaju sve formalne uvjete iz oglasa, a koje će se održati:

**6.8. (utorak) 2019. godine s početkom u 10:00 sati**

**u zgradi Općine Punat, Novi put 2, Punat**

Podnositeljima nepotpunih i nepravodobnih prijava kao i podnositeljima koji ne ispunjavaju formalne uvjete oglasa te se ne smatraju kandidatima upućena je odgovarajuća pisana obavijest.

Na testiranje je potrebno ponijeti osobnu iskaznicu ili putovnicu.

Ne postoji mogućnost naknadnog pisanog testiranja, bez obzira na razloge koje kandidata eventualno priječe da testiranju pristupi u naznačeno vrijeme.

Smatra se da je kandidat koji se navedenog dana ne odazove do 10:00 sati, bez obzira na razloge, povukao svoju prijavu na oglas. Smatrat će se da je prijavu povukao i kandidat koji na pisanom testiranju remeti mir i/ili pravila ponašanja na testiranju s kojima će biti upoznat, kao i kandidat koji ne predoči osobnu iskaznicu ili putovnicu.

Pisano testiranje traje 45 minuta.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10.

Intervju se provodi s kandidatima koji su ostvarili najmanje 50% bodova iz svakog dijela provjere.

Povjerenstvo kroz intervju s kandidatom utvrđuje interese, profesionalne ciljeve, provjeru socijalnih vještina (komunikacijskih i interpersonalnih) te osobnih kvaliteta kandidata relevantnih za posao te provjeru motivacije.

Ostale informacije vezane uz pisano testiranje navedene su u Obavijesti koja je prethodno objavljena na internet stranici Općine Punat ([*www.punat.hr*](http://www.punat.hr)).

Rezultati pisanog testiranja biti će objavljeni na oglasnoj ploči Općine Punat, Novi put 2, Punat, **istog dana do 11:30 sati**.

Ako kandidat ostvari najmanje 50% bodova na pisanom testiranju, provest će se intervju **istog dana s početkom u 11:45 sati.**

Ovaj Poziv objaviti će se na internet stranici Općine Punat *(*[*www.punat.hr*](http://www.punat.hr)*)* i na oglasnoj ploči Općine Punat.

Kandidat koji može pristupiti testiranju o tome je obaviješten.

Predsjednica Povjerenstva

Vesna Žic, dipl.oec.,v.r.